Nr. 392. 


CURRENDA I. 


AA. ED. SJA. 


N. 27/pr. 


Laudetur Jesus Christus! 


Salutamus Vos in Christo Venerabiles Fratres! ingruente hoc anno prima ad Vos 
verba facientes, apprecantes Vobis laetiora a Deo tempora, ac illa anno elapso jam su- 
perata, ad cujus finem merito exclamare potuimus ac debuimus „Misericordiae Domini, 
quia non sumus consumpti: quia non defecerunt miserationes ejus.“ Thren. III. 22. 

Quis enim Vestrum non retinet memoria vivam imaginem calamitatum et tribulatio- 
num oras has dirum in modum affligentium quarum angustiae et timor partim jam cessa- 
runt, partim vero perdurant? 

Ceteris praeibat atrox epidemia mortalitasque nulli parcens Europeae regioni, cujus 
implacabili furore praeter magnum numerum popnli, etiam sat multi confratrum sacerdotum 
abrepti consumptique fuere. Cnm eadem pari passu gradiebatur et fors eandem progenuit 
inopia famesque, cujus afflictione et nunc populus noster premitur. Verum his omnibus 
longe superior est alia contagio, quam spiritualem nuncupare liceat; perversae nimirum 
doctrinae, Fidei et Ecclesiae catholicae inimicae, quae plurimorum animis fidei et salutis 
aeternae naufragium intulerant, imo et triste contra hanc sanctam Fidem et Ecclesiam 
odium excitaverat. 

Sufficit meminisse Materialistarum seu Atheorum, qui jam hodie ubique diffusi, omni 
freno pudoris sive modestiae dejecto, impia sua asserta palam proferunt, et his consonam 
impietatem morumque perfectam dissolutionem praedicant ac vita exequuntur, quique palam 
gloriantur; se nullam religionem profiteri, et nulli societatum religiosarum adhaerere. 

Accedit nefarium schisma sie dictorum Vetero-catholicorum, quod in nonnullis regnis 
auctoritate civili et vi sustentatur, Episcopos et rectores ecclesiarum legitimos de sede et 
munere suo deturbando, atque in eorum locum contra voluntatem respectivorum gregum 
populi fidelis apostatas intrudendo, cum maximo orbis catholici scandalo, et ipsorum fide- 
lium gregum maximo fidei periculo. Et quid demum dicamus de perversa et Ecclesiae in- 
fensissima Massonum secta, quae a multis saeculis primum in acculto serpens, nunc autem 
palam caput extollit, et sub specie amplioris doctrinae, fucatae erga pauperes beneficentiae 
ac virtutis, plurimorum animos pervertit secumque rapit in perditionem, De his profecto 


docet scriptura „ldeo mittit illis Deus operationem erroris ut credant mendacio“ (II. Thess. 
II. 11.) Contra has omnes in Ecclesiam incursus et imminentia pericula, nos omnes strenue 
in acie consistere oportet. Ideoque hortamur Vos Venerabiles Fratres verbis Apostoli gen- 
tium „Itaque fratres state: et tenete traditiones, quas didicistis sive per sermonem sine 
per epistolam nostram* (IL Thess. IL. 15.) State et perseverate in avita fide, et etiam po- 
pulum fidelem contra omnia ejusmodi imminentia pericula tueamini, et ut verbis Summi 
Pontificis Pii IX. (Encycl. de 21. Nov. 1873.) utamur „Omnem adhibete operam muniendis 
,8dversus harum sectarum insidias et contagionem, fidelibus curae vestrae commissis, illisque 
„qui nomen infauste dederint iisdem sectis, a perditione retrahendis. Eorum vero praeser- 
,tim ostendite et oppugnate errorem, qui dolum sive passi sive molientes non verentur 
„adhuc asserere socialem tantum utilitatem ac progressum mutuaeque beneficentiae exerci- 
„tium spectari a tenebriceosis hisce conventiculis, “ 

Quia autem novissimis temporibus in nostri Imperii Curiis de legislatioue tractatur, 
quae relationem externam Ecclesiae ad Civitatem determinet, seu ut passim dicitur: ut la- 
cunae sublato concordato huic reJationi illatae tollantur, repleanturque; hinc indesinenter 
orate, ne Ecclesia exinde detrimentum capiat, omne autem periculum pacis perturbationis 
contentionumque amoveatur. Orate ,ut liberemur ab importunis et malis hominibus: non 
„enim omnium est fides“ II. Thess. III. 2. 

Hanc igitur sunt, quae in munere et officiis vestris adimplendis, praeprimis a vobis 
optamus. ,Confidimus autem de vobis in Domino, quoniam quae praecipimus et facitis et 
„facietis. Dominus autem dirigat corda vestra in charitate Dei, et potentia Christi, (lI. 
„Thess. III. 4. 5.) 

Tarnoviae die 10. Januarii 1874. 


N. ir. 


Litterae Apostolicae Papae Pii IX. 


Ex causa reinventionis, et judicii super identitate corporum S. Ambrosii Ep. et E. 
Doctoris, ac martyrum Gervasii et Protasii, ab Archiepiscopo Mediolanensi prolati, et a 
Summo Pontifice confirmati, idem Summus Pontifex optat, ut Christifidelis eventum hunc 
ampliori devotione et gratia celebrent, atque S. Ambrosius atque praelandati Sancti Mar- 
tyres etiam specialiter honorentur; quem iu finem concedit indulgentias plenarias juxta 
tenorem, et sub conditionibus 8. 9. Litterarum Apostolicarum infra positorum expressis. 

Communicamus Vobiscum Venerabiles Fratres Litteras has, et praesentibus ordinamus, 
ut omnes Christifideles, qui 25. Martii 1874. seu die Festo Annunciationis B. V. M. con- 
fessi et Sacro Christi Corpore refecti, pro instantibus Ecclesiae necessitatibus, ejusque 
exaltatione, dictorum Sanctorum auxiliis imploratis, pias ad Deum preces fuderint, plena- 


riam indulgentiam obtinere valeant, quae per modum suffragii etiam animabus in purgatorio 
detentis applicari poterunt. 

Desuper autem populus fidelis ex ambone tempore debito informandus et instruendus 
est. — Tenor Litterarum harum Apostolicarum est sequens. 


SANCTISSIMI IN CHRISTO PATRIS ET DOMINI NOSTRI DOMINI 
PXxx 


DIVINA PROVIDENTIA. 
PAPAE S. 
LITTERAE APOSTOLICAE 


QUIBUS 


JUDICIUM SUPER IDENTITATE CORPORUM 5. AMBROSII EPISCOPI ET ECCLE- 
SIAE DOCTORIS AC MARTYRUM GERVASII ET PROTASII AB ARCHIEPISCOPO: 
MEDIOLANENSI PROLATUM CONFIRMATUR. 


PIUS EPISCOPUS 
SERVUS SERVORUM DEI AD PERPETUAM REI MEMORIAM. 


8. 1. Qui attingit a fine usque ad finem fortiter, ac disponit omnia suaviter Deus 
Omnipotens Sacrosanctae Ecclesiae Immaculatae Sponsae Unigeniti Filii sanguine acquisi- 
tae, et in Apostolicae Confessionis petra. solidatae, ita jugiter contra invalescentem saeculi: 
nequitiam ac tenebrarum potestates in Sanctis suis firmamentum constituit ac munimen, ut 
qui jam viventes in carne eam sua: passione illustraverant, doctrina exemplisque excoluerant, 
in coelesti deinde patria recepti adhuc suis gloriosissimis decorarent trophaeis ac perpetuo 
tuerentur patrocinio, Pientissimum hoc divinae bonitatis consilium tum: maxime innotuit, 
cum obortis in Christianum populum universamque Catholicam Ecclesiam vehementissimis 
tempestatibus, plura Sanctorum. Corpora, quae diu latuerant, in lucem denuo prodiere, ut 
eo adspectu ad sua sectanda vestigia opemque implorandam dejectos erigerent animos, ac 
proxime secuturum. de humani generis hoste praenuntiarent triumphum: Íd: praeteritis- eve- 
nisse temporibus, acta inventionis. Corporum plurimorum. Sanctorum in: Christo: quiescien- 
tium evidenter ostendunt; idipsum. aetate hac nostra, qua abundante delicto, refriguit cha- 
ritas multorum, repertis. sacrosanctis Exuviis Ambrosii Mediolanensis Episcopi. et Ecclesiae: 
Doctoris, neque non. Beatorum: Martyrum Gervasii et Proftasii, futurum. sane confidimus. 

8. 2. Et hi quidem. invicti: Fidei Pugiles sub Nerone in prima Etnicorum: adversus: 
Christianos persecutione, fuso glorioso pro Christo sanguine, martyrii palmam: adepti sunt; 
quorum. deinde Corpora cum. diu in Basilica SS. Felicis ac Naboris Mediolani: delituissents, 


a Sancto Ambrosio, Dei admonitu, reperta, in Basilicam ab Eo extructam translata fuere, 
ibique honorifice sepulta. Cum autem anno Christi CCCLXXXXVII ipse Ambrosius mor- 
tale hoc exilium cum perpetua aeternitate commutasset, ad sanctorum eorumdem Corpora 
in hypogaeo praefatae Basilicae, prouti de se vivens disposuerat, conditus est. Hoc vero 
sepulchrum Deus redidit gloriosum, tum frequenti populorum concursu, tum plurimis Sanc- 
torum intercessione patratis miraculis, Ac licet non semel Urbs Mediolanensis barbaro- 
rum incursionibus ac direptionibus obnoxia fuerit, attamen sacra eadem Pignora inviolata 
semper ipso in loco, ubi primum in ea Basilica fuerant condita permansere. Quibus omnibus 
permotus Angilbertus Mediolanensis Ecclesiae Antistes anno reparatae salutis DOCCXXXV 
Ambrosii ac Sanctorum Fratrum corpora e primo Conditorio sublata in insignem porphy- 
reticam arcam transtulit, quam desuper pretiosissimum ac miri operis altare extruxit. Ex 
tunc in Ambrosiana quidem Basilica, ceu explorato dormitionis loco, ea Sacra Pignora, 
totius Orbis veneratione coli nunquam cessarunt, sed ea palam intueri, illoque adspectu 
veluti ad certandum bonum certamen fidei roborari hucusque nemini datum fuerat. 

8. 3. Providens tamen Deus, qui suis novit medicinam aptare temporibus, auspica- 
tissimum ejusmodi eventum aetati nostrae reservaverat, qua Ambrosii praeclara monita, ac 
Martyrum exempla ad informandos fidelium animos spiritu intelligentiae ac fortitudinis, sunt 
quam maxime necessaria. Cum itaque anno MDCCCLXIV ad Ambrosianam Basilicam a 
fundamentis instaurandam manus fuisset apposita, subfosso pavimento, disiectoque vetusto 
lateritio, quod Confessionis hypogaeum circumambiebat, primum duo sepulcra detecta sunt, 
mox porphyretica arca quae illis in transversum insistebat. Hisce autem reseratis sepulch- 
ris, aliqua Sacrorum Corporum lypsana reperta sunt, una cum numismatibus, epocham prae- 
seferentibus illorum depositionis, saeculo quarto, atque eorundem recognitionis ineunte sae- 
culo VI factae a Sancto Laurentio Archiepiscopo Mediolanenensi, Vix hac de re, non sine 
animi laetitia, nuncium accepimus, pro ea quae Nobis incumbit omnium Ecclesiarum solli- 
citudine, per speciales Sacrae Rituum Congregationis Litteras datas Romae die XVIII. men- 
sis Februarii supraenuneiati anni ad bo. me. dilectum Fratrem Episcopum Famaugusta- 
num, qui licet Mediolanensis Sedes suo tunc Archiepiscopo non careret, Vicarii Capitula- 
ris et Ordinarii partibus adhue fungebatur, significavirnus Voluntatem Nostram, ut acta 
singula in recognitione peragenda Sacrorum Corporum conformarentur instructioni de Man- 
dato Nostra a dilecto Filio Petro Minetti S. Fidei Promotore opportune digestae: ac prae- 
terea ut in repositione et collocatione earumdem Sacrarum Exuviarum declararet illas sub 
immediata protectione S. Sedis ita custodiendas esse ut urnam aperire et Reliquias distri- 
buere nullatenus liceat, nisi impetrata a Nobis vel Nostris Suecessoribus opportuna venia. 

8. 4. Verum cum deinceps ad annum usque MDCOCLXXI nihil praeterea de SS. Cor- 
poribus actum fuisset, die tandem VIII Augusti, coram dilecto Fratre Nostro Aloysio Archi- 
episcopo Mediolanensi, ejusque Curia, ac frequente ex omnibus civium ordinibus concursu, 
arca illa porphyretica demum detecta fuit, ibique tria Sacra Corpora reperta aquis peni- 
tus demersa. Inde vero die XI ejusdem mensis et anni educta, a peritis anathomicis in 
compagem suam restituta fuere, ac singula singulis corporibus ossium fragmenta coaptata. 


Nedum autem periti viri ossa ex arca educta cum reliquiis eorumdem e sepulchris eruta 
comparantes exinde certissimum identitatis momentum eruere, verum etiam, ex peculiaribus 
notis, quas veneranda majorum traditio Ambrosio ac Sanctis Martyribus tribuerat, ejus 
corpus ab aliis tuto secernere valuere. Tum denique, cum acta omnia exquisita solertia ex- 
pleta essent, et jam nihil addi posse censeretur ad certitudinem assequendam quae in hisce 
rebus postulatur, accedente eruditissimorum virorum suffragio, praedictus Frater Noster 
Mediolanensis Archiepiscopus solemniter edixit die XXIII Aprilis vertentis anni „Tria 
corpora, Nobis adstantibus, repería in arca prophyretica die VIII Augusti MDCCCLXXI 
sub Altari Maximo Basilicae Ambrosianae hujus Urbis, esse vere et proprie SS. Ambro- 
sii, Protasii et Gervasii; scilicet illud minoris altitudinis S. Ambrosii Episcopi Mediola- 
nensis Ecclesiae Doctoris, alia vero procerae staturae et florentis aetatis SS. Mariyrum 
Gervasii et Protasii ab ipso Ambrosio in sepulchro condita.“ 

8. 5. Quibus omnibus uti supra rite absolutis, idem Frater Noster Archiepiscopus Me- 
4iolanensis acta Judicialis Inquisitionis ab anno MDCCOLXIV iterato ac tertio institutae 
ad Nos transmittenda curavit; hisce Supplices Litteras adjecit, praeclarissimis Ambrosii 
sententiis intextas de Primatu Cathedrae Petri, ejusque inerrantiae praerogativa, quibus 
humillime oxorabat, ut sententiae ab se latae robur Apostolicae Nostrae Auctoritatis adiice- 
re dignaremur. Nos itaque ejusmodi preces benigne excipientes, quamvis de veritate editae 
Sententiae haud ambigi posse censeremus, nihilominus, ut obstruatur os loquentium iniqua, 
qui Catholicam Ecclesiam, non solum propter cultum Sacrarum Exuviarum, quae olim viva 
Christi membra fuere, ac templa S. Spiritus, ab eodem iterum ad vitam suscitanda et glo- 
rificanda, verum etiam propter falsas, ceu blaterant, Sanctorum Reliquias fidelium venera- 
tioni propositas, impietatis et superstitionis insimulare non verentur, eam diligentiam in 
casu adhibendam esse voluimus, qua in rebus tanti momenti semper Apostolica Sedes pro- 
cedere consuevit. Quare nonnullorum Fratrum Nostrorum S. R. E. Cardinalium Sacris tu- 
endis Ritibus praepositorum, et quorumdam ejusdem S. Congregationis Praesulum Officia- 
lium peeulari Coetui a Nobis delecto, totius negocii examen commisimus. 

8. 6. Quae quidem peculiaris Congregatio mature perpendens jugem et constantem 
traditionem authenticis uberrimisque documentis consignatam, Imperatorum ac Regum di- 
plomata, aeta Episcopalium Visitationum, vetustissima Calendaria ae Martyrologia, numis- 
mata in sepulchris reperta, ipsam denique urnae ac circumstantis lateritii operis structu- 
ram sane intellexit nullum cieri posse dubium quoad Sacrorum Corporum identitatem. Pro- 
bationi cumulum imposuit accurata ab anathomiae peritis ossium aliorumque in arca et 
sepulchris repertorum instituta analysis. Cum itaque ex hisce omnibus, praesertim simul 
sumptis, peculiaris eadem Congregatio eam exurgere probationem censuisset, qua amplior 
in hisce negociis desiderari vix posset, die XXIV Julii vertentis anni ad Nostras Vaticanas 
Aedes coadunata, omnibus ad Sanctuarii lancem libratis atque perpensis, ita rescripsit „ Sen- 
tentiam Archiepiscopi Mediolanensis esse confi'mandam si Ssmmo placuerit; et Corpus S. 
Ambrosii, nec non Corpora SS. Martyrum Protasii et Gervasi, quibus hactenus S. Doc- 
toris exuviae, ex ipsa ejus voluntate, conjunctae fuerunt, unita semper in futurum mane= 


ant, sub immediata S. Sedis protectione , ita ut memo | audeat | adsportale aut distribuere 
quamlibet eorum particulam, sub poena excommunicationis latae Sententiae Summo Pontifici 
reservatae; supplicandum autem eidem SSmmo censuit, ut de hoc confirmationis judicio 
expediantur Litterae Apostolicae sub plumbo.“ 

8. 7. Quae cum accurate per dilectum Filium Dominicum Bartolini Secretarium ejus- 
dem $, Congregationis Nobis relata fuissent, ingentes benignissimae divinae bonitati egi- 
mus gratias, quae Nos in tantis angustiis ac periculis constitutos solari ac fovere dignata 
sit inventione Corporum Beatorum. Martyrum Gervasii ac Protasii, et praesertim tanti Ec- 
clesiae Doctoris, cujus illa aurea ac plena spei sententia est: Non turbatur illa navis in 
qua prudentia navigat, abest perfidia, Fides spirat. Quemadmodum enim turbari poterit 
cui praeest is. in quo Ecclesiae firmamentum est? Propterea libentissime praefatae peculi- 
aris Congregationis sententiam in omnibus probavimus ac ratam habuimus, ceu. patet ex 
Decreto eadem die edito. 

$. 8. Volentes itaque ea quae per idem. Decretum jam constituta sunt solemniori. 
Apostolicae Auctoritatis documento novoque Nostrae confirmationis patrocinio communire,. 
ut devotio erga S. Ambrosium Doctorem. et fortissimos Christi Martyres in dies inflamme- 
tur, Pradecessorum Nostrorum. vestigiis inhaerentes ac praesertim fel. rec, Benedicti XIII, 
qui sententiam super indentitate Corporis S. Augustini Episcopi Hipponensis et Ecclesiae 
Doctoris, quem ipse Ambrosius Christo peperit, latam a Papiensi Episcopo per Apostoli- 
cas Litteras datas sub plumbo Decimo Kalendas Octobris anni MDCOCXXVIII solemniter. 
approbavit; Nos quoque judicium Archiepiscopi Mediolanensis quoad identitatem Sacrorum 
Corporum Ambrosii Episcopi et Ecclesiae Doctoris, ac Sanctorum Martyrum Gervasii et 
Protasii, ex certa scientia, atque etiam motu proprio, Apostolica Auctoritate undequaque 
approbamus et confirmamus et perpetuis futuris temporibus firmum semper et validum esse 
et fore decernimus. Praeterea mandatus, ut sacra haec Corpora, unita semper maneant, 
ceu hactenus fuerunt, eaque sub immediata Sedis Apostolicae protectione recipimus ; adeo 
ut absque ejusdem venia nemini liceat, postquam. peracta fuerit solemnis illorum repositio, 
ea denuo reserare, vel qpamlibet sacratissimi ejus depositi partem. unquam. auferre, adspor- 
tare, aut distrahere: sub poena excommaunicationis latae sententiae, cujus absolutionem No- 
bis ac Nostris Suecessoribus. omnino reservamus. 

$. 9. Ut autem. auspicatissimum ejusmodi eventum, ampliori devotione et gratia Chri- 
stifideles celebrent, atque eo validiore apud Deum patrocinio pro Ecclesia, pro universa. 
Christiana Republica. S. Ambrosius atque inclyti Martyres intercessores.existant, quo fer- 
ventiore obsequio eos. contigerit. honorari; omnibus et singulis. Christifidelibus, qui vere 
poenitentes, die eorumdem Sacrorum. Corporum solemnis repositionis, vel alia per locorum. 
Ordinarios indicenda, confessi et Sacro. Christi. Corpore refecti.in Metropolitana sive Am- 
brosiana. MedioJanensi Basilica, vel ubilibet locorum in templis Ambrosii. nomine Deo di- 
catis, rel iis non, existentibus in. alia quacumque ecclesia.ordinarii arbitrio substituende pro. 
instantibus. Ecclesiae, necessitatibus ejusque exaltatione, Sanctorum Ambrosii. ac Martyrum: 
Gervasii ac Protasii suppetiis. imploratis, pias apud Deum. preces. effuderint, Plenariam. om-- 


nium pecatorum indulgentiam ac remissionem quae per modum suffragii etiam animabus 
piacularibus flammis detentis applicari possint benigne in Domino tenore praesentium con- 
cedimus. 

$. 10. Quocirca committimus et mandamus Universis et singulis Venerabilibus Fratri- 
bus Nostris Patriarchis, Archiepiscopis, Episcopis, coeterisque Ecclesiarum Praelatis, ut 
praesentes Litteras in suis quilibet Provinciis, Civitatibus et locis solemniter pubblicari 
curent, ea meliori ratione quam expedire censuerint. 

Ipsas quoque Litteras et quaecumque in eis contenta nullo umquam tempore de sub- 
reptionis vel obreptionis seu nullitatis aut invaliditatis vitio seu Intentionis Nostrae vel 
alio quovis defectu notari, impugnari, sed semper et perpetuo validas et efficaces esse et 
fore, suosque plenarios et integros effectus sortiri et obtinere; sicque ab omnibus cujuscum- 
que gradus, ordinis, praeminentiae et dignitatis censeri volumus; mandantes ut earumdem 
praesentium Transumptis etiam impressis, manu tamen alicujus publici Notarii subscriptis, 
et sigillo Personae in Ecclesiastica Dignitate constitutae munitis, eadem prorsus fides ad- 
hibeatur, quae ipsis praesentibus adhiberetur si forent exhibitae vel ostensae. 

Nulli ergo omnino hominum liceat hanc paginam Nostrae approbationis, ratificationis, 
confirmationis, Decreti, Mandati, receptionis, reservationis, concessionis, relaxationis, com- 
missionis et voluntatis infringere vel ei ausu temerario contraire. Si quis autem hoc at- 
tentare praesumpserit, indignationem Omnipotentis Dei, ac Beatorum Petri et Pauli Apo- 
stolorum ejus se noverit incursurum, 

Datum Romae apud S. Petrum Anno Incarnationis Dominicae Millesimo Octingente- 
simo Septuagesimo tertio — "VII Idus Decembris. —- 

Pontificatus Nostri Anno Vicesimo octavo. 


A. Card. VANNICELLI Pno-Daranmius F, Cann. ASQUINIUS VISA. 
De Conr J. Dg AQUILA E VICECOMITIBUS 


Loco t Plumbi I. CuGNoN1IUS 
Reg. in Secretaria. -Brevium. 


N. 981. 


Ogłoszenie dziela „Rozmowy o polskiej Koronie.‘ 


Wyszło w Krakowie dzieło pod nazwą „Rozmowy o polskiej Koronie“ Helleniusza 
w dwóch wielkich tomach 723 i 581 str. a wydawnictwo dzieł katolickich Dra Wła- 
dysława Milkowskiego w Krakowie (Rynek główny Nr. 30.) podjęło się sprzedaży tego 
dzieła a którego dochód wyłącznie jest przeznaczony na Swigtopietrze. Polecamy Wie- 
lebnemu duchowieństwu rozpowszechnienie tego dzieła, już to dla znakomitej treści, juž 
dla osiągnienia zamierzonego celu, 

Cena tego dzieła bez przesyłki wynosi 10 zlr. a. w. Żyezący sobie nabyć to dzieło, 


zechcą udać sie do wydawnictwa dzieł katolickich Dra Władysława Milkowskiego w Kra- 
kowie. 
Z Konzystorza biskupiego Tarnowskiego 15. Stycznia 1874. 


N. 106. 


Interpellati, Clero nostro sequentia notificamus: 

A. R. D. Aemilianus Schindler, curatus localis in Konskau, in Silesia, plurium an- 
norum labore. Chorale condidit, cui titulus: „Chorał, czyli zbiór melodyi do kancyonatu 
katolickiego ks. A. Janusza, uzywanegu na Szlasku i w Galicyi, ułożony na 4 głosy do 
grania na organach i $piewania. Lipsk 1873. F. A. Brockhaus." 

Cum ecantionale hoc, cujus jam 5. editio lucem aspiciet, a viris rei hujus peritissi- 
mis lustratum et omni laude ac commendatione dignum agnitum fuerit: ad promovendum 
cantum ecclesiasticum in Dioecesi nostra, et ad consequendam ejusdem  uniformitatem V. 
Clero nostro, et per Eum organariis, Cantionale hoc optime commendatum habere volumus. 

Pretium unius exemplaris est 5 fl. v. a. Choralia haec emipossunt Teschinii ( Cieszyn} 
in Silesia austriaca apud librarium Malik, et in commissione apud A. R. D. Josephum 
Rusin, parochum et Notarium decanalem in Lipowa, post. Żywiec. 


Tarnoviae 15. Januarii 1874. 


N. 186. 


Ad enixas respectivorum preces sua Sanctitas Pius IX. P. M. membris III. ordinis 
S. Francisei novam sodalitem indulsit sub titulo purissimi Cordis Jesu Christi, ad efflagi- 
tandum a Dei miseratione Ecclesiae catholicae calamitatum finem et desideratam pacem. 

Patres Ordinis S, Francisci Reformati quotannis in hunc finem in festo Epiphaniae 
solemnem devotionem celebrant in honorem dulcissimi Cordis Jesu Christi cum indulgen- 
tiis plenariis concessis omnibus membris III, ordinis S. Francisci, qui devotioni hinc de- 
bite interfuerint, eonsuetas indulgentiarum lucrandarum conditiones ad impleverint, ct ad 
intentionem Suae Sanctitatis devote oraverint. 

Haec Clero nostro eum in finem notificamus, ut notitiam de hac devotione habeat, 
eamque nostro cum scitu et concensu celebrari sinat. 


Tarnoviae 15. Januarii 1874. 


E Consistorio Episcopali, 


Tarnoviae die 20. Januarii 1874. 


JOSEPHUS ALOJSIUS, 


Episcopus "Trarnoviensis. 


Tarnoviae 1874. Typis A. Rusinowski, Typographi ad honores Episcopalis. Impensis Consistorii. 


